ตลท.ปลด H หุ้น HFT เช้านี้ หลังแจงมติประชุมผถห.ให้เปลี่ยนอัตราจ่ายปันผล
ตลท.ปลดเครื่องหมาย H หุ้น HFT รอบซื้อขายเช้าวันนี้ หลังแจงมติประชุมผถห.ให้เปลี่ยนอัตราจ่ายปันผลแล้ว
23 เม.ย. 2561

ตลาดหลักทรัพย์แห่งประเทศไทย (ตลท.) ปลดเครื่องหมาย H หุ้นบริษัท ฮั้วฟง รับเบอร์ (ไทยแลนด์) จำกัด (มหาชน) หรือ HFT ตั้งแต่การซื้อขายรอบเช้าวันนี้ (23 เม.ย.) หลังบริษัทเปิดเผยสารสนเทศสำคัญเกี่ยวกับมติที่ประชุมผู้ถือหุ้นอนุมัติให้เปลี่ยนแปลงอัตราการจ่ายเงินปันผลแล้ว
อนึ่ง ที่ประชุมสามัญผู้ถือหุ้นครั้งที่ 1/61 ในวันนี้ (20 เม.ย.) อนุมัติให้จ่ายเงินปันผลจากกำไรสุทธิเพิ่มเติม ในอัตราหุ้นละ 0.20 บาท  โดยจ่ายจากกำไรจากกิจการที่ได้รับการส่งเสริมการลงทุนให้กับผู้ถือหุ้น ในอัตราหุ้นละ 0.01 บาท และจ่ายจากกำไรของกิจการที่ไม่ได้รับการส่งเสริมการลงทุนในอัตราหุ้นละ 0.19 บาท จากจำนวนหุ้น 658,434,300 หุ้น รวมเป็นเงินทั้งสิ้น 131,686,860.00 บาท โดยให้กำหนดรายชื่อผู้มีสิทธิรับเงินปันผล (Record Date) ในวันที่ 3 พ.ค.61 และกำหนดวันจ่ายเงินปันผลภายในวันที่ 18 พ.ค.61
ขณะที่มติคณะกรรมการเมื่อวันที่ 23 ก.พ.61 ให้จ่ายเงินปันผลจากกำไรสุทธิประจำปี 60 (1 มกราคม – 31 ธันวาคม 60) ในอัตราหุ้นละ 0.06 บาท  โดยจ่ายจากกำไรจากกิจการที่ได้รับการส่งเสริมการลงทุนให้กับผู้ถือหุ้น ในอัตราหุ้นละ 0.01 บาท  และจ่ายจากกำไรของกิจการที่ไม่ได้รับการส่งเสริมการลงทุนในอัตราหุ้นละ 0.05 บาท จากจำนวนหุ้น 658,434,300 หุ้น รวมเป็นเงินทั้งสิ้น 39,506,058.00 บาท